“Die Wildsfees is een van die min feeste in Suid-Afrika wat voorsiening vir die hele gesin maak. Hierdie jaar bring ons selfs Kersvader en sy elfies na die SPAR Kirkwood Wildsfees,” sê Jenni Honsbein, feesdirekteur.
Die toegangsfooi na Kersvader se geheime winterwerkwinkel vir kinders en dié wat jonk van gees is, is R10. ’n Gratis kolwyntjie en ’n gemmerbroodmannetjie, gebak van ’n resep wat meer as 100 jaar gelede uit Duitsland gebring is, is by die fooi ingesluit.